open-index/open-wikipedia-markdown huggingface dataset:
Piramidžių tekstai

**Piramidžių tekstai** − tekstai, užrašyti Senovės Egipto piramidžių vidaus patalpų sienose. 

Piramidžių tekstai rasti devynių piramidžių iš vėlyvosios Senosios karalystės (apie 2375−2181 m. pr. m. e.) ir Trečiojo tarpuvaldžio  (apie 2181−2055 m. pr. m. e.) laidojimo patalpų ir koridorių sienose. Tai yra magiški užkeikimai, teiginiai, užrašyti stulpeliais. Kai kurie jų sudaryti vos iš kelių žodžių, o kai kurie gana ilgi. Mokslininkai išskyrė apie 800 šių užkeikimų. Jie piramidėje buvo užrašomi tam tikra seka ir yra numeruojami pradedant įrašais piramidės įėjimo pradžioje, baigiant laidojimo patalpa. Yra iškelta versija, kad atvirkštinė seka gali būti teisingesnė. Seniausi tekstai rasti faraono Uno piramidėje Sakaroje. Jie visi rasti Sakaroje, šešių faraonų piramidėse ir trijose Pepio II karalienių piramidėse-palydovėse. Pepio II piramidėje įrašų yra daugiausiai − 675 ir nei vienoje piramidėje nerastas pilnas jų komplektas. Nuolatinis saulės dievo kulto minėjimas leidžia iškelti versiją, kad piramidžių tekstai buvo sukurti Heliopolio žynių. Užkeikimus galima suskirstyti į keletą grupių: skirtus mirusiojo apsaugai, mirusiojo laidojimo ritualų (minint mirusįjį kaip Ozirį) ir skirtus tiesiogiai mirusiajam, kurio siela, egiptiečių tikėjimu, gali juos perskaityti. Tekstuose paminėta laidojimo burnos atvėrimo ceremonija ir aukų atnašavimo ritualas. Prisikėlimo ritualo citatos: „*Tu išėjai ne miręs, tu išėjai gyvas*“, „*tavo [[Siela egiptiečių mitologijoje#Ren|vardas]] gyvens tarp žmonių, nors bus su dievais*“. Vėlesniais laikotarpiais piramidžių tekstai buvo atkartojami nekarališkuosiuose kapuose ant kapų sienų, sarkofagų, karstų, jungiami su karstų tekstais.

## Šaltiniai
* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 235−236
* *The Oxford Encyclopedia of Ancient Egypt*. Tomas I. Red. Donald B. Redford. Oxford University Press, − 2001, p. 95−97
Auksinių mumijų slėnis

**Auksinių mumijų slėnis** – romėnų laikų Sen. Egipto kapinės, esančios prie Baharijos oazės.

Kapinės, populiariai žinomos Auksinių mumijų slėnio pavadinimu, atsitiktinai rastos 1995 m., kai vieno iš Egipto 
senienų tarnybos apsaugos pareigūnų asilo koja įsmuko į vieną iš kapų. Kapinės yra apie 6 km atstumu į pietryčius nuo pagrindinio oazės miesto Bavičio. Kapinės užima apie 10 kv. km plotą ir jose, preliminariu vertinimu, yra apie 10 000 mumijų. Daugelis iškastų mumijų buvo paauksuotos, dėl ko vietovė praminta Auksinių mumijų slėniu. Kapai iškasti dykumos molyje ar iškirsti po juo esančiame uolingame sluoksnyje. Rasti paprasti šachtiniai ir duobės bei daugianišiai kapai, pastarieji tikriausiai skirti šeimoms palaidoti. Kapai nedekoruoti, išskyrus pasitaikančius pavienius Anubio atvaizdus. Kai kurios iš mumijų turi pomirtines kaukes. Po kai kurių jų galvomis padėti akmenys, tikriausiai atlikę pagalvės funkciją. Tik pavienės mumijos rastos moliniuose karstuose. Bendra jų būklė prasta dėl netinkamai (nepilnai) atlikto mumifikavimo proceso.

## Literatūra
* Salima Ikram. *Mummies around the World: An Encyclopedia of Mummies in History, Religion, and Popular Culture*. ABC-CLIO, 2014, p. 19−20
* Zahi Hawass. ''The Discovery of  The Valley  of the Golden Mummies at Bahariya Oasis''
Susirask jį

**Susirask jį** () – 2017 m. rusiškas filmas, komedija.

## Siužetas

Merginos važiuoja iš Maskvos į Minską, kad pristatytų dizaino sprendimus užsakovui. Tuo pat metu vaikinai vyksta iš Maskvos į Minską, kad nufilmuotų istoriją apie Baltarusiją. Pakelyje merginoms nuleidžia padangą ir jos laukia pagalbos. Sustoja Miša (Michailas) ir pakeičia ratą. Merginos pastebi, kad iškrito piniginė ir vejasi Mišą. Jis keliauja po Minską, Nesvyžių, Naručio ežero apylinkes ir kitas vietas, o merginos vis ieško Michailo.

## Aktoriai
: *Aktorius – veikėjas*
* Vera Bachankova - Maša
* Sergėjus Godinas - Miša.
* Anna Antonova - Karina, Mašos geriausia draugė.
* Eugenijus Kosyriovas- Alesius, Mišos draugas, operatorius.

## Kurybinė grupė
* Scenarijaus autoriai: Kirillas Sitnikovas, Vadimas Galyginas, Vladimiras Mikučličius.
* Operatorius: Feodoras Liassas.
* Prodiuseriai: Vadimas Galyginas, Vladimiras Mikučličius, Dmitrijus Germanas, Dmitrijus Apolenis (Apolionis).

## Šaltiniai

## Nuorodos
* https://www.kinopoisk.ru/film/
* http://www.derbent.tv/videos/408866/komediya-2017-naydi-ego-komedii-2017-novinki-2017-goda-obaldennaya-komediya-2017-goda/ 
* https://filmlar.com/video/UAoZDWFzHag
Karstų tekstai

**Karstų tekstai** − tekstai, užrašyti ant Senovės Egipto karstų, sarkofagų.

Karstų tekstus sudaro 1185 ritualiniai užkeikimai, patarimai. Jų rašyba suklestėjo Viduriniosios karalystės metu, ypač 11 ir 12-os dinastijų laikais (apie 2055−1795 m. pr. m. e.) ir siejama su demokratizėjančiu egiptiečių požiūriu į pomirtinį gyvenimą. Senosios karalystės metu egiptiečiai tikėjo, kad faraonas, nužengęs į pomirtinį pasaulį, tampa dievu ir eilinio egiptiečio padėtis pomirtiniame pasaulyje išimtinai priklauso nuo faraono valios. Todėl egiptiečių diduomenė stengėsi būti palaidoti arčiau faraono piramidės ir tikėjosi, kad bent esama jų padėtis bus išlaikyta pomirtiniame pasaulyje. Pirmuoju tapuvaldžiu susilpnėjus faraonų valdžiai egiptiečiai pradėjo traktuoti savo pomirtinį būsimą gyvenimą kaip nedaug priklausantį nuo faraono. Karstų tekstų atsiradimas buvo sąlygotas atsiradusio tikėjimo, kad pats mirusysis gali pasirūpinti savimi pomirtinėje kelionėje į mirusiųjų pasaulį ir tam nebūtina faraono malonė. Tekstai buvo užrašomi teik karsto viduje, tiek išorėje.

Didelė dalis karstų tekstų buvo paremti piramidžių tekstais, anksčiau naudotais išskirtinai faraono kapų piramidėse. Kai kurie karstų tekstų turėjo save paaiškinančius pavadinimus, pavyzdžiui, *„Kaip nemirti antra mirtimi“* − patarimai sielai, kaip patekti į Ozirio karalystę ir nepranykti amžinai. Kelionė į pomirtinį pasaulį buvo įsivaizduojama dvejopai: kilimu į dangų ir kelionę juo valtimi arba leidimusi į požeminį Ozirio pasaulį. Pastarasis vaizdinys vėlesniu laikotarpiu pradėjo dominuoti. Karstų tekstuose yra himnų, aukų sąrašų, maldų, pomirtinio pasaulio aprašų, kilimo ar kelionės užkeikimų. Kai kuriuos tekstus galima sugrupuoti pagal temą, pavyzdžiui, vienoje grupėje tekstų rašoma apie derlingus Hetepo laukus, kuriuose mirusysis turėjo auginti dovanas Oziriui. „*Dviejų kelių knygoje*“ pateiktas kelionės į pomirtinį pasaulį žemėlapis. Tekstuose daugiausiai minimos trys dievybės: Ra, kuris veda mirusįjį ar mirusysis prie jo prisijungia kelionei į pomirtinį pasaulį, Ozyris, kaip paties mirusiojo prisikėlimo personifikacija, ir Nut, kuri atitinka nakties dangaus skliautą, kuriuo keliauja Ra, ir kapą, iš kurio prisikelia Ozyris. Karstų tekstai išliko ant apie 200 karstų ir yra jų fragmentų, užrašytų papirusuose, stelose, ant amuletų. Jų chronologija yra nenustatyta. Karstų ir piramidžių tekstų pagrindu sudaryta Naujosios karalystės „Mirusiųjų knyga“.

## Šaltiniai
* Ian Shaw, Paul Nicholson. *The British Museum Dictionary of Ancient Egypt*. The American University in Cairo Press., 2002, p. 69
* *The Oxford Encyclopedia of Ancient Egypt*. Tomas I. Red. Donald B. Redford. Oxford University Press, − 2001, p. 287−288
Prahos rytinis rajonas

**Prahos rytinis rajonas** () – vienas iš dvylikos Vidurio Čekijos krašto rajonų. Administracinis centras – Praha (į rajono sudėtį neįeina). 167 851 gyventojas (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Brandysas prie Labės-Stara Boleslavas
* Čelakovicės
* Klecanai
* Kostelecas prie Juodųjų Miškų
* Mnichovicė
* Odolena Voda
* Ržyčanai
* Ūvalai
Nimburkas

**Nimburkas** (; , Neuenburg) – miestas Vidurio Čekijos krašte, Čekijoje. Nimburko rajono administracinis centras. Nutolęs 45 km į rytus nuo Prahos (priklauso Prahos metrapolitenui). Per miestą teka Elbė. 14 979 gyventojai (2016 m. duomenys).

Miestas įkurtas 1275 m., Otokaro II.

## Sportas
* Nymburk (krepšinio klubas)

## Miestų partnerystė
*  Mytiščiai, Rusija
*  Noirupinas, Vokietija
*  Vrūtkai, Slovakija
*  Žaruvas, Lenkija
Prahos vakarinis rajonas

**Prahos vakarinis rajonas** () – vienas iš dvylikos Vidurio Čekijos krašto rajonų. Administracinis centras – Praha (į rajono sudėtį neįeina). 137 523 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Černošicės
* Dobržichovicė
* Hostivicės
* Jylovė prie Prahos
* Libčicė prie Vltavos
* Mnyšekas prie Brdų
* Roztokai
* Rudna
* Rževnicė
Pršybramo rajonas

**Pršybramo rajonas** () – vienas iš dvylikos Vidurio Čekijos krašto rajonų. Administracinis centras – Pršybramas. 114 186 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bržeznicė
* Dobržyšius
* Novy Knynas
* Pršybramas
* Rožmitalas prie Tršemšyno
* Sedlčanai
* Sedlec Prčicės
Komunikacijos triukšmas

**Komunikacijos triukšmas** – poveikis veiksmingam bendravimui, turintis įtakos pokalbio interpretavimui. Komunikacijos triukšmas neretai nepastebimas, tačiau jis gali turėti itin reikšmingos įtakos tiek tam, kaip suvokiame bendravimą su kitais asmenimis, tiek mūsų pačių bendravimo įgūdžių analizei.

Komunikacijos triukšmo formos apima psichologinį triukšmą, fizinį triukšmą, fiziologinį ir semantinį triukšmą. Visos šios triukšmo formos daro subtilų, tačiau svarbų poveikį mūsų bendravimui su kitais asmenimis ir yra gyvybiškai svarbios kompetentingo kalbėtojo įgūdžiams.

## Psichologinis triukšmas
Psichologinis triukšmas atsiranda iš anksčiau susiformavusių idėjų, kurias „atsinešame“ į pokalbį (pavyzdžiui, rasiniai stereotipai, reputacija, šališkumas ir prielaidos). Jei į pokalbį įsitraukiame jau numanydami, ką ir kodėl kitas asmuo pasakys, galime lengvai nepastebėti tikrosios perduodamo pranešimo prasmės. Nuo psichologinio triukšmo išsivaduoti dažniausiai neįmanoma, tad tiesiog turime stengtis suvokti, kad jis egzistuoja, ir kaskart, kai bendraujame su kitais asmenimis, atsižvelgti į šio triukšmo formos sukeliamą išsiblaškymą.

## Fiziologinis triukšmas
Fiziologinis triukšmas yra susijęs su kliūtimis, kurias sukelia natūralios žmogaus organizmo būsenos, pavyzdžiui, nuovargis ar alkis. Žmogaus jaučiamas skausmas taip pat sukelia fiziologinį triukšmą. Pavyzdžiui, jei asmuo labai supykęs arba liūdnas, jam gali nepavykti sutelkti dėmesio ties dabartine akimirka.

## Fizinis triukšmas
Fizinis triukšmas – tai išorės arba aplinkos stimulai, kurie trukdo mums priimti pranešimą tokia forma, kokia mums siuntė su mumis bendraujantis subjektas (Rothwell, 11). Fiziologinio triukšmo pavyzdžiai apima fone kalbančius kitus asmenis, fone skambančią muziką, garsus, kurie mus išgąsdina, ar tai, kad atkreipiame dėmesį į kitą pokalbyje nedalyvaujantį asmenį.

## Semantinis triukšmas
Šį triukšmą sukuria siuntėjas (šifruotojas). Šis triukšmas atsiranda tuomet, tai panaudojama gavėjui (iškoduotojui) nesuprantama ar iki galo aiškiai nesuvokiama gramatika ar techninė kalba. Tai nutinka tuomet, kai pranešimo siuntėjas pavartoja žodį ar frazę, kurių reikšmė mums nėra žinoma arba kuriuos mes vartojame kitokia prasme nei kalbėtojas. Šios situacijos dažniausiai susiklosto šifruotojui iš pradžių neatlikus klausytojų analizės. Būtent klausytojų grupės tipas apibrėžia, kokio pobūdžio žargonas turėtų būti vartojamas.

## Nuorodos
* Rothwell, Dan J. *In the Company of Others: An Introduction to Communication*. New York: McGraw Hill, 2004
Rēzeknes FA

**Rēzeknes Futbola Akadēmija** (lt. Rezeknės Futbolo akademija) – Latvijos futbolo klubas iš Rezeknės.

Ankstesniais metais buvo žinomi kaip **Rēzeknes Futbola Akadēmija/Bērnu un jauniešu sporta skola** (lt. Rezeknės Futbolo akademija/Vaikų ir jaunimo sporto mokykla).

## Istorija
Įkurtas 2011 m. Rezeknės mieste. Kitados būta Rezenkės futbolo akademijos ir vaikų ir jaunimo sporto mokyklos bendro projekto. 

Ekipa eilę metų rungtyniavo Latvijos futbolo Pirmoje lygoje.

Geriausias pasiekimas, kai 2014 m. klubas Pirmojoje lygoje užėmė antrąją vietą.

2017 m. klubas licencijavosi Pirmos lygos pirmenybėms.

## Spalvinė gama

## Pasiekimai
* **Pirma lyga:**
:antrieji: 2014

## Sezonai

|}
* Šaltiniai: RSSSF duomenų bazė.

## Išnašos

## Nuorodos
* [ rezeknesfutbols.lv]
* SOCCERWAY
* FLASHSCORE
* RSSSF (Čempionai ir sezonai)
* RSSSf (Taurių laimėtojai)
FK Tukums 2000

**FK „Tukums 2000“** – Latvijos futbolo klubas iš Tukumo.

## Istorija
Klubas įkurtas 2000 m. Tukume. Nuo 2007 m. žaidė Pirmoje lygoje. 2014 ir 2015 m. sezonuose užėmė 7 poziciją, o 2016 m. – šeštą vietą.

2011–2012 m. Latvijos futbolo taurėje pasiekė 1/8 f., kur pralaimėjo Jūrmalos klubui.

2017 m. klubas licencijavosi ir rungtyniavo Pirmoje lygoje. Užėmė penktą vietą. 2018 m. buvo treti, o 2019 m. sezone tapo Pirmos lygos nugalėtojais. 

2020 m. sausio 31 d. LFF informavo, kad klubui suteikta A tipo licencija ir jie dalyvaus Virsliga. Sezonas nenusisekė ir tukumiečiai liko paskutinėje (dešimtoje) vietoje. Po sezono buvo pažeminti į Pirmą lygą.

2021 m. sezonas Pirma lyga buvo vykdomo nesklandžiai, nes daugybė rungtynių buvo atidėtos bei perkėlinėjamos dėl pandemijos grėsmių. Galiausiai, po XIV (14) turų pirmenybės buvo visai nutrauktos. Tuo metu ekipa buvo antroje vietoje.

2022 m. sausio 28 d. dešimčiai klubų suteiktos A tipo licencijos. Vienu iš jų tapo „Tukumo“ klubas. Rungtyniavo aukščiausioje šalies lygoje.

## Sudėtis
: Atnaujinta: 

## Pasiekimai
;  **Pirma lyga:**
*  **Nugalėtojai (1):** 2019 m.

## Sezonai
; Pastarųjų metų sezonai

|}
* Šaltiniai: RSSSF duomenų bazė.

## Spalvinė gama
2017 m. marškinėliai su žaliai/baltais vertikaliais dryžiais ant krūtinių, žali šortai ir baltos kojinės.

O svečiuose tamsiai mėlyni marškinėliai, balti šortai ir tamsiai mėlynos (arba baltos) kojinės.

## Apranga
; Sportinės aprangos pokyčiai.
* Namuose žaidžia tradicine apranga. 

## Lietuviai
*  Edgaras Žarskis, gynėjas, 2020 m.
*  Faustas Steponavičius, puolėjas, 2023 m.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
CrossFit

**„CrossFit“** – fizinio lavinimo programa, kurią sudaro įvairūs ištvermę bei jėgą lavinantys pratimai. Treniruotės pasižymi intensyvumu ir įvairove. Jėgos pratimai apima gimnastikos, sunkiosios atletikos, kalistenikos sporto šakų pratimus, ištvermės pratimai – bėgimo, irklavimo judesius. Pastaroji programa taip pat apima ir kitus praktiškus stūmimo, traukimo, tūpimo, kėlimo ir kitus judesius.

1996 m. Greg Glassman atidarė pirmąją „CrossFit“ salę Kalifornijoje norėdamas apjungti ištvermės ir jėgos sporto šakas, o 2000 m. įsteigė „CrossFit“ įmonę. Šiuo metu pasaulyje veikia daugiau nei 10 000 „CrossFit“ sporto salių. Lietuvoje veikia kol kas vienintelis Lietuvoje „Brasa CrossFit“ sporto klubas.

## Išnašos
Kalistenika

**Kalistenika** – sporto šaka, kurioje sportininkas turi atlikti įvairius pratimus su savo kūno svoriu, reikalaujančius jėgos, ištvermės, lankstumo ir koordinacijos. Kalistenika apima prisitraukimus, atsispaudimus, atsilenkimus ir kitus pratimus.

Kalistenika atsirado XIX a. pradžioje kaip gimnastikos atšaka. Jungtinės Amerikos Valstijose iš pradžių buvo reklamuojama, kaip moterims skirta sporto šaka, bet šia sporto šaka susidomėjo tiek vyrai, tiek moterys. XX a. pradžioje įrodyta šios sporto šakos sveikatingumo nauda, netrukus po to pradėtos rengti fizinio lavinimo programos Vakarų mokyklose. Dabar šios sporto šakos elementai plačiai naudojami kariuomenėse, taip pat mokyklose.

## Išnašos
Andrius Ramonas

**Andrius Ramonas** (g. 1982 m. sausio 1 d.)  – ilgų nuotolių bėgikas, dalyvaujantis bekelės ir plento varžybose, Lietuvos olimpinės rinktinės sporto medicinos gydytojas.

## Tarptautiniai laimėjimai
**Prestižiškiausi laimėjimai:**

## Šaltiniai

## Pastabos
AFA Olaine

**Uolainės AFA „Olaine“** – Latvijos futbolo klubas iš Uolainės.

## Istorija
Klubas įkurtas 2008 m. Uolainėje. 

2013 m. susijungė vaikų futbolo klubais „Super Nova“ ir „Baltika“, bei tapo klubu, turinčiu futbolo akademijos statusą.

Nuo 2014 m. žaidė Pirmoje lygoje. 

2016 m. Pirmoje lygoje užėmė antrąją vietą. Žaidė **AFA Olaine/[[SK Super Nova]]** ekipa.

2017 m. klubas licencijavosi ir žaidė Pirmoje lygoje. Dalyvavo **FK Progress/AFA Olaine** pavadinimu. Komanda užėmė antrą vietą Pirmoje lygoje.

Tačiau po sėkmingo sezono įvyko skyrybos. Progresas persikėlė į Daugpilį ir prisijungė prie BFC Daugavpils ekipos.

2021 m. rungtyniavo Antroje lygoje. Dėl pandemijos grėsmių visos žemesniųjų lygų pirmenybės buvo sustabdytos. tuo metu AFA Olaine buvo ketvirtoje vietoje.

2022 m. klubas siekė licencijuotis ir žaisti Pirmoje lygoje. Užėmė aštuntą vietą Pirmoje lygoje.

## Pasiekimai
; Pirma lyga (D2)
* Antrieji: 2016 m. 
* Šaltiniai: RSSSF duomenų bazė.

## Sezonai
; AFA Olaine

|}
* Šaltiniai: RSSSF duomenų bazė.

## Spalvinė gama
* Mėlyna (pupurine) apranga rungtyniauja namie.
* Svečiuose gali žaisti baltos spalvos apranga.

## Apranga
; Sportinės aprangos pokyčiai.
* Namuose žaidžia purpurine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* TRANSFERMARKT
* RSSSF (Čempionai ir sezonai)
* RSSSf (Taurių laimėtojai)
Kruizo kontrolė

**Kruizo kontrolė** (taip pat vadinama **greičio kontrolė** ir **auto kruizas**) – sistema, automatiškai kontroliuojanti transporto priemonės greitį. Ši sistema yra servomechanizmas, kuris perima priemonės akseleratoriaus valdymą atitinkamo greičio palaikymui.

Automobiliuose ši sistema jau buvo pradėta naudoti XX a. pradžioje Wilson-Pilcher ir Peerless Motor Company kompanijų. Šią sistemą 1788 m. išrado inžinieriai James Watt ir Matthew Boulton garo mašinoms valdyti.

Dabartinę naudojamą sistemą 1948 m. išrado JAV inžinierius Ralph Teetor. Pirmasis automobilis su dabartine kruizo kontrolės sistema buvo 1958 m. Imperial, kuriame sistema buvo valdyta ant prietaisų skydelio.

1965 m. amerikiečių American Motors kompanija savo automobiliuose pradėjo naudoti sistemą, kurios principas buvo pasiekus tinkamą greitį ir paspaudus atitinkamą mygtuką užfiksuoti greitį ir perimti jo išlaikymą.

## Privalumai ir trūkumai
Pagrindiniai tokios sistemos privalumai:
* Tai labai palengvina vairavimą ilgose kelionėse (palengvėja fizinis krūvis vairuotojui, didesnis komfortabilumas) autostradose ir neapkrautuose keliuose.
* Tinkamas sistemos naudojimas gali padėti išvengti didesnių kuro sąnaudų bei galimybių viršyti greitį.

Tuo tarpu netinkamai naudojant sistemą, galimi tokie trūkumai:
* per didelis greitis posūkiuose, kuriuose reikia sumažinti greitį;
* nelygus ir slidus kelias gali priversti sistemą veikti netinkamai.

## Šaltiniai
Havličkūv Brodo rajonas

**Havličkūv Brodo rajonas** () – vienas iš penkių Vysočinos krašto rajonų. Administracinis centras – Havličkūv Brodas. 94 649 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Golčūv Jenykovas
* Habrai
* Havličkūv Brodas
* Choteboržas
* Ledečas prie Sazavos
* Pršibislavas
* Svetla prie Sazavos
* Ždyrecas prie Doubravos
Špilbergas

**Špilbergas** – miestelis centrinėje Austrijoje, Štirijos žemėje. 2016 m. mieste gyveno kiek daugiau nei 5 000 gyventojų.

## Sportas
* Netoli miesto yra Formulės 1 trasa Red Bull Ring. Čia kasmet vyksta čempionato lenktynės.
Stambiakankorėžė pocūgė

**Stambiakankorėžė pocūgė** (*Pseudotsuga macrocarpa*) – pušinių (*Pinaceae*) šeimos visžalių medžių gentis.

## Paplitimas ir augavietės
Stambiakankorėės pocūgės pietinėje Kalifornijoje auga 200–2400 m aukštyje. Čia auga nuokalnėse, ant klifų, kanjonuose, Čiaparalėse ir mišriuosiuose spygliuočių miškuose. Nuo šiauriausių populiacijų Kerno apygardoje, už maždaug 35 kilometrų į rytus auga didžiųjų pocūgių populiacijos.

## Matmenys
Apatiniuose šlaituose stambiakankorėžės pocūgės dažniausiai pasitaiko 24–30 m aukščio, kai aukštutiniuose šlaituose 9–15 m ukščio. Jų kamienas iki 100 cm skersmens.

Stambiakankorėžė pocūgė žinota vardu „Old Glory“ ir augusi Kalifornijos Angelų nacionaliniame miške (*Angeles National Forest*) buvo 44 m aukščio, 213 cm kamieno skersmens, jos laja 26 m skersmens, bet per 1950 m. vėjo audrą ji išvirto.

## Apibūdinimas
Stambiakankorėžių pocūgių kankorėžiai yra didžiausi tarp visų pocūgių (*Pseudotsuga*) genties rūšių.

## Amžius
Seniausiam žinomam individui 622 metų, jo kamieno skersmuo buvo 140 cm. Santa Anos kalnuose stambiakankorėžių pocūgių amžius yra 250 ir daugiau metų.

## Savybės
Priskiriama 8 atšiaurumo zonai, tai yra gali atlaikyti -12,1 °C -6,7 °C laipsnių šalčio temperatūrą.

## Sinonimai
Stambiakankorėžės pocūgės sinonimai:
* *Abies douglasii* var. *macrocarpa* (Vasey) Vasey
* *Abies douglasii* var. *macrocarpa* Torr.
* *Abies macrocarpa* Vasey
* *Pseudotsuga californica* Flous
* *Pseudotsuga douglasii* var. *macrocarpa* (Vasey) Engelm.
* *Pseudotsuga menziesii* subsp. *macrocarpa* (Vasey) A.E.Murray
* *Tsuga macrocarpa* (Vasey) Lemmon

## Šaltiniai

## Nuorodos
* na.fs.fed.us / Bigcone Douglas-Fir  | *[[Anglų kalba|Anglų k.]]*
* plants.usda.gov / Pseudotsuga macrocarpa (Vasey) Mayr bigcone Douglas-fir | *Anglų k.*
Maži ežiuko sapnai

**Maži ežiuko sapnai** – lietuvių rašytojo ir gamtininko Selemono Paltanavičiaus knyga ikimokyklinio amžiaus vaikams, pirmą kartą išleista 2015 m. 

Pagrindinis knygos personažas – mažas ežiukas, gyvenantis su mama. Kiekvieną naktį ežiukas sapnuoja vis kitokį įdomų sapną, o pabudęs dažnai sumaišo sapnų pasaulį su tikrove. Iš knygelės „Maži ežiuko sapnai“ vaikai gali šiek tiek sužinoti apie ežių gyvenimo būdą, pavyzdžiui, jog šie gyvūnai aktyvūs naktį, o dieną miega.

Knygą išleido leidykla „Nieko rimto“, iliustravo – Lina Eitmantytė–Valužienė.

„Maži ežiuko sapnai“ skaitytojų išrinkta geriausia 2016 m. knyga vaikams (iš penkių ekspertų atrinktų knygų).

## Nuorodos ir šaltiniai

* Pasaką „Maži ežiuko sapnai“ skaito M. Capas – I dalis
* Pasaką „Maži ežiuko sapnai“ skaito M. Capas – II dalis
* Pasaką „Maži ežiuko sapnai“ skaito M. Capas – III dalis

### Išnašos
Salumo deltos nacionalinis parkas

**Salumo deltos nacionalinis parkas** () – saugoma gamtos sritis vakarų Senegale, į vakarus ir pietvakarius nuo Kaolako, apima Salumo upės deltą. Įsteigtas 1976 m., 1984 m. įtrauktas į „Ramsar“ saugomų šlapynių sąrašą, o 2011 m. – į UNESCO pasaulio paveldo sąrašą.

Parkas apima Salumo upės sudarytą protakų ir šlapynių labirintą su daugiau nei 200 salų ir salelių. Vandenų krantuose veši mangrovės, sausieji Atlanto miškai. Salumo delta esti svarbus migruojančių paukščių prieglobstis, vandens paukščių perimvietė – čia gausu karališkųjų žuvėdrų, didžiųjų flamingų, girnovių, lenktasnapių bėgikų, akmenių, mažųjų bėgikų, griciukų, avocečių, plėšriųjų žuvėdrų ir kt. Taip pat veisiasi 114 žuvų rūšių, pakrantėse sutinkami savanoms būdingi žinduoliai (hienos, antilopės, beždžionės). Į Salumo deltą įplaukia delfinai bei lamantinai.


Saloum.gif|Salumo delta
BolongSaloum.jpg|Salelė (*bolongas*)
Laniarius barbarus 2.jpg|*Laniarius barbarus*
Kaupifalco monogrammicus.jpg|*Kaupifalco monogrammicus*
Kafrinės regionas

**Kafrinės regionas** () – vienas iš Senegalo regionų. Yra šalies viduryje, pietuose ribojasi su Gambija. Administracinis centras – Kafrinė.

Kafrinės regionas sudarytas 2008 m., atskyrus nuo Kaolako regiono.

## Administracinis suskirstymas
Regionas padalintas į 4 departamentus:
* Birkilanės departamentas
* Kafrinės departamentas
* Kungheulio departamentas
* Malem Hodaro departamentas

## Šaltiniai
Sedju regionas

**Sedju regionas** () – vienas iš Senegalo regionų. Yra šalies pietuose, Kazamanso krašte, tarp Gambijos šiaurėje ir Bisau Gvinėjos pietuose. Administracinis centras – Sedju.

Sedju regionas sudarytas 2008 m., atskyrus nuo Koldos regiono.

## Administracinis suskirstymas
Regionas padalintas į 3 departamentus:
* Bunkilingo departamentas
* Gudompo departamentas
* Sedju departamentas

## Šaltiniai
Kedugu regionas

**Kedugu regionas** () – vienas iš Senegalo regionų. Yra šalies pietryčiuose, Malio ir Gvinėjos pasienyje. Administracinis centras – Kedugu. Regione yra į UNESCO pasaulio paveldo sąrašą įrašyti Basarių kraštas bei Niokolo Kobos nacionalinis parkas.

Kedugu regionas sudarytas 2008 m., atskyrus nuo Tambakundos regiono.

## Administracinis suskirstymas
Regionas padalintas į 3 departamentus:
* Kedugu departamentas
* Salematos departamentas
* Sarajos departamentas

## Šaltiniai
Basarių kraštas

**Basarių kraštas** () – kraštas pietryčių Senegale, Kedugu regione, Salematos departamente, apimantis tradicines basarių, bedikų ir fulbių gyvenvietes kalvotose Futa Džalono pašlaitėse. Šiame daugiakultūriame, civilizacijos mažai paliestame Senegalo krašte išlikęs glaudus kultūros bei gamtos sąryšis, savaip žmogaus sukurti kultūriniai kraštovaizdžiai: terasos, ryžių laukai, tarp jų įsiterpę kaimai ir būstai.

Basarių krašte būdingi įvairiopi kraštovaizdžiai: aliuvinės, savana apaugusios lygumos, erozijos nugludintos uolos ir atlikuonys su urvais bei kriokliais. Čia gyvenančios tautos simbioziniais ryšiais palaiko tarpusavio darną bei darną su gamta. Išlikusios bendruomeninės talkos, apeigos.

Basarių krašto kultūrinis kraštovaizdis 2012 m. įtrauktas į UNESCO pasaulio paveldo sąrašą.

## Susiję pasaulio paveldo objektai
* ,  Kutamaku (2004)
*  Konso kultūrinis kraštovaizdis (2011)
*  Gedeo kultūrinis kraštovaizdis (2023)
Pelhržimovo rajonas

**Pelhržimovo rajonas** () – vienas iš penkių Vysočinos krašto rajonų. Administracinis centras – Pelhržimovas. 72 061 gyventojas (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Černovicės
* Červena Ržečicė
* Horny Cerekevas
* Humpolecas
* Pelhržimovas
* Kamenicė prie Lipos
* Pacovas
* Pelhržimovas
* Počatkai
* Žirovnicės
Tršebyčo rajonas

**Tršebyčo rajonas** () – vienas iš penkių Vysočinos krašto rajonų. Administracinis centras – Tršebyčius. 111 873 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Hrotovicės
* Jaromeržicė prie Rokitnos
* Jemnicės
* Moravske Budejovicai
* Nameštis prie Oslavos
* Tršebyčius
Ždiaro prie Sazavos rajonas

**Ždiaro prie Sazavos rajonas** () – vienas iš penkių Vysočinos krašto rajonų. Administracinis centras – Ždiaras prie Sazavos. 118 273 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bistršicė prie Pernšteino
* Moravijos Nove Mestas
* Svratka
* Velka Byteša
* Velke Meziržyčiai
* Ždiaras prie Sazavos
Pelhržimovas

**Pelhržimovas** (, ) – miestas Vysočinos krašte, Čekijoje. Pelhržimovo rajono administracinis centras. Įsikūręs tarp Prahos ir Brno, 494 m aukštyje virš jūros lygio. 16 124 gyventojai (2016 m. duomenys).

## Istorija
Manoma, kad gyvenvietė susikūrė XIII a. pirmoje pusėje, netoli šv. Vyto bažnyčios. Pirmieji gyventojai buvo vokiečių kolonistai.

## Galerija

Pelhřimov, Masarykovo náměstí 17 (2).jpg
Pelhřimov (Pilgrams) - Rynárecká brána.jpg
Jihlavská_brána.jpg
Masarykovo_nám.JPG
Kostel_sv._Víta.jpg
Pelhrimov kasna.JPG
Fusedmarc

**Fusedmarc** – Lietuvos alternatyviosios ir elektroninės muzikos grupė, muzikinę veiklą pradėjusi 2004 m.

Grupė vadovaujasi downtempo, IDM, elektroninė, trip-hop muzikinių žanrų tradicijomis, turi stiprią vizualinę koncepciją. Šiuolaikinio meno vizualiniai reginiai lydi atliekamą elektroninių bei akustinių instrumentų muziką ir gyvą vokalą. Be savo koncertų, „Fusedmarc“ taip pat organizuoja kasmetinį festivalį „Subject“.

Grupė nugalėjo 2017 m. Eurovizijos atrankoje į finalą Ukrainoje. 2017 m. „Eurovizijos“ dainų konkurse Lietuva dalyvavo antrajame pusfinalyje. Grupė Fusedmarc nepateko į finalą ir užėmė priešpaskutinę (17-ąją) vietą – Lietuvos antras blogiausias rezultatas konkurse iki šiol. 2005 m. gavo Lietuvos Alternatyvios muzikos apdovanojimą A.LT „Geriausio muzikinio proveržio“ kategorijoje.

## Nariai

* Viktorija Ivanovskaja (*Cilia*) – vokalistė, buvusi „Saulės kliošo“ narė
* Denisas Zujevas (*Vakx, Nurasho*) – instrumentininkas, muzikos bei tekstų autorius
* Stasys Žakas (*Syrtha*) – vizualizacijų autorius

## Festivaliai

Dalyvavo festivaliuose:


* „Kultūros tvartas”, 2004 ir 2005 (alternatyvios muzikos festivalis, Vilnius)
* „Mutavę vokalai”, 2005 (elektroninės muzikos festivalis, ŠMC, Vilnius)
* „Centras 4”, 2004 (multimedijos festivalis, Kaunas)
* „Virus X”, 2004 (multimedijos festivalis, Šiauliai)
* „Plektrum”, 2005 (multimedijos festivalis, Talinas, Estija)
* Jono Meko dienos, 2005 (Kaunas)
* „Homo Ludens 8”, 2005 (meno forumas, Jonava)
* „Subject 01”, 2005 (multimedijos festivalis, 2005, Vilnius)
* „Balticoco”, 2006 (multimedijos festivalis, Vilnius)
* „Elektronik Baltikum”, 2006 (elektroninės muzikos festivalis, Dortmundas, Vokietija)
* „Baltoscandal”, 2006 (tarptautinis teatrų festivalis, Rakverė, Estija)
* „Klusa Daba”, 2006 (ambient muzikos festivalis, Ryga, Latvija)
* „Subject 02”, 2006 (elektroninės muzikos ir videomeno festivalis, Vilnius)
* Patras 2006 (2006 metų Europos kultūros sostinės dienos, Patrai, Graikija)
* „Abrakadabra“, 2007 (elektroninės muzikos ir videomeno festivalis, Maskva, Rusija)
* „Europavox“, 2007 (Klermonas-Feranas, Prancūzija)
* „Sziget“, 2007 (Budapeštas, Vengrija)
* „Eurosonic Noorderslag“, 2008 (Groningenas, Olandija)
* „Kumu ÖÖ vol.3“, 2008 (Talinas, Estija)
* „Vilniaus veidai“, 2008 (nekomercinio meno festivalis, Vilnius)
* „Vilnius in Gdansk“, 2009 (festivalis, Gdanskas, Lenkija)



## Diskografija

* *[[Contraction]]* (EP, 2005 m.)

## Šaltiniai

## Nuorodos

* „Facebook“ paskyra
* Lietuvos muzikos informacijos centras: „Fusedmarc“
* „Eurovizijos“ atrankoje spindintys „Fusedmarc“: „Mūsų dainoje – daug šviesos“
Alytaus šv. Brunono Kverfurtiečio koplyčia

**Alytaus šv. Brunono koplyčia** – parapinė katalikų koplyčia Alytuje, Putinų mikrorajone. Jai suteiktas misionieriaus kankinio Šv. Brunono Kverfurtiečio titulas. Koplyčia įsikūrusi buvusiame Panemunės pagrindinės mokyklos pradinių klasių pastate. Veikia nuo 2009 m., kuomet buvo įkurta penktoji Alytaus parapija – šv. Brunono Kverfurtiečio parapija. Parapija ribojasi su Alytaus Šv. Angelų Sargų, Alytaus Švč. M. Marijos Krikščionių Pagalbos, Rumbonių Švč. Trejybės ir Kaišiadorių vyskupijai priklausančia Alytaus šv. Liudviko parapijomis.

Šv. Brunono Kverfurtiečio parapijoje įrengtos 2 šarvojimo salės, konferencijų salė, jaunimo susirinkimų salė, klebonija, po rekonstrukcijos planuojama įrengti piligrimų centrą. Planuojama pastatyti naują parapijos bažnyčią.

## Istorija

Nuo 2000 m. Putinų mikrorajono tikintiesiems mišios sekmadieniais būdavo aukojamos Alytaus Panemunės vidurinėje mokykloje. 2006 m. būsimos parapijos reikalais Vilkaviškio vyskupo pavedimu pradėjo rūpintis Alytaus Švč. Mergelės Marijos Krikščionių Pagalbos parapijos vikaras kun. Valdas Simanaitis. 2009 m. atsirado galimybė tikinčiųjų reikmėms pritaikyti buvusio darželio patalpas Putinų gatvėje. Rekonstravus keletą mažesnių patalpų į salę, buvo įrengta koplyčia. Naujieji maldos namai pašventinti 2009 m. lapkričio 29 d. mišias aukojo Vilkaviškio vyskupas Rimantas Norvila. Kartu su koplyčia buvo pašventinta ir vyskupo dekretu įkurta naujoji šv. Brunono Kverfurtiečio parapija. Pirmuoju parapijos klebonu paskirtas kun. V. Simanaitis.

## Parapijos bažnyčios projektas

Bažnyčios poreikis yra didelis. Šiuo metu mišias lanko vis daugiau žmonių, o per didžiąsias šventes parapijiečiai nebetelpa į koplyčią, tad mišių jiems tenka klausytis už durų, stovint ant laiptų. Yra parengtas šv. Brunono Kverfurtiečio bažnyčios maketas, renkamos aukos bažnyčios statybai.

## Šaltiniai

## Nuorodos
* 
* Vyskupijos informacija
Oregono teritorija

**Oregono teritorija** (), tai istorinis regionas Šiaurės Amerikos žemyno šiaurės vakaruose. Britai šiam regionui vadinti naudojo Kolumbijos apygardos (*Columbia District*) terminą. Oregono pavadinimo kilmė nėra aiški, dalis mano kad yra ispanų kalbos kilmės, kiti mano kad kilo iš prancūzų kalbos.

## Geografija
Oregono teritorijos istorinį regioną iš vakarų skalauja Didysis vandenynas ir Sališo jūra, jo rytuose – Uoliniai kalnai, pietinė riba eina 42°N šiaurės platuma, šiaurinė – 54°40′N šiaurės platumoje.
Dabar šiaurinėje istorinio regiono dalyje yra Kanados Britų Kolumbijos provincijos pietinė dalis, o pietinėje istorinio regiono dalyje Jungtinių Amerikos Valstijų Vašingtono, Oregono, Aidaho valstijos ir vakarinė Montanos valstijos dalis. Judėjimas už Kaskadijos bioregiono ar šalies įkūrimą, pretenduoja į didžiąją Oregono teritorijos dalį.

## Istorija
Į Oregono teritriją pretendavo Didžioji Britanija, Prancūzija, Rusija, Ispanija, o vėliau Jungtinės Amerikos Valstijos. 1792 metų gegužės 12 d. amerikiečių kapitonas Robertas Grėjus (*Robert Gray*) įplaukė į upės žiotis, ir šią upę pavadino savo laivo „Columbia Rediviva“ vardu – Kolumbija. Tais pačiais metais Džordžas Vankuveris (*George Vancouver*) aptiko sudėtingą estuarijų kompleksą ir 1792 m. birželio 4 d. jas paskelbė Britų imperijos valda, pavadindamas Pjūdžitsaundu (*Puget Sound*) – vieno iš savo pareigūnų, Piterio Pjūdžito (*Peter Puget*) garbei.
Jana Burčeska

**Jana Burčeska** (, g. 1993 m. liepos 6 d.) – Makedonijos dainininkė.

Atlikėja išgarsėjo per pirmąjį Makedonijos „Idol“ sezoną. 2011 metais buvo UNICEF ambasadorė prieš smurtą mokyklose. 2012 m. debiutavo „Skopje Fest“ su daina „Bi bila tvoja“. Antrąkart atlikėja pasirodė šio festivalio scenoje duetu su Mikiu Sekulovskiu, o 2015 metais solo atliko kūrinį „Jas i ti“. Vokalistė bendradarbiavo su daugeliu makedonų atlikėjų, pavyzdžiui, Viktoru Apostolovskiu ir kultine grupe „Mizar“, su kuria įrašė dainą „Nebo“.

2016 m. lapkričio 21 d. Makedonijos televizijos MRT uždaru sprendimu išrinkta šalies atstove 2017 m. „Eurovizijoje“ Kijeve su daina „Dance Alone“.

## Nuorodos

* Oficiali svetainė 
* Daina „Bi bila tvoja“
Contraction

**„Contraction“** – 1-asis grupės „Fusedmarc“ EP albumas, išleistas 2005 m. kovo 30 d.

## Dainų sąrašas
The Peppermints

**The Peppermints** – Italijos–San Marino merginų muzikos grupė. 2014 m. atstovavo San Marinui vaikų „Eurovizijos“ dainų konkurse. „The Peppermints“, atlikusios dainą apie nelaimingą paauglišką meilę „Breaking My Heart“, sulaukė 21 taško ir užėmė penkioliktą vietą.

## Narės

### Dabartinės narės
* **Arianna Ulivi**: g. 1999 m. spalio 14 d. Forlyje, Italijoje.
* **Alixia Mistral**: grupės narė nuo 2016 m. birželio mėn.
* **Sofia Casieri**: grupės narė nuo 2016 m. birželio mėn.

### Buvusios narės
* **[[Anita Simoncini]]**: g. 1999 m. balandžio 14 d. Montedžardine, San Marine. Pirmoji atlikėja iš San Marino, atstovavusi šiai šaliai vaikų „Eurovizijoje“. 2015 m. su Michele Perniola reprezentavo savo šalį 2015 m. „Eurovizijos“ dainų konkurse Vienoje.
* **Rafaella Perniola**: g. 2000 m. kovo 8 d. Palagiano, Italijoje. Ji – jaunesnioji dainininko Michele Perniola sesuo.
* **Greta Doveri**: g. 2000 m. gegužės 17 d. Pizoje, Italijoje. Grupę paliko 2015 m. spalį.
* **Sara Dall’Olio**: g. 1999 sausio 29 d. Cervia, Italijoje.

## Diskografija

### Singlai
* 2014: *Breaking My Heart*

## Nuorodos
* Daina „Breaking My Heart“

|-
Liubavo dvaro koplyčia

**Liubavo dvaro koplyčia** – buvusi Liubavo dvaro koplyčia, stovėjusi dab. Vilniaus rajone, Riešės seniūnijoje, Liubave, į pietus nuo kelio  (pastatyta nuoroda į dvarvietę, 2 km). 

Koplyčia atliko bažnyčios funkciją iki pat 1945 m., į ją sekmadieninių pamaldų rinkdavosi apylinkių gyventojai.

## Istorija

Dvaro sodybos koplyčia ir barokinis ansamblis  su didžiuliais dviejų aukštų vartais, kaip spėjama, panašiais į Vilniaus Bazilijonų vienuolyno, buvo pastatyti XVIII a. Dvare, sodybos teritorijoje, buvo ir dvejos kapinaitės. Vienos buvo bendros, o kitose laidoti tik savininkų šeimos nariai. Senesni vietiniai gyventojai minėjo ir senųjų Liubavo dvaro kapinaičių buvimą, bet niekur iki šiol jos nebuvo oficialiai žymimos.

Iš Nemenčinės bažnyčios inventorių matyti, kad 1741 m. buvo pašventinta Liubavo dvaro koplyčia. Koplyčia perstatyta XIX a. viduryje neogotikiniu istoristiniu stiliumi, labai tikėtina, kad pagal Liubavo savininko skulptoriaus Rapolo Slizienio (1804−1881) projektą. 

Po 1863-iųjų pamaldos koplyčioje uždraustos, o nuo 1874 m. Gustavo Slizienio prašymu vėl atnaujintos. Koplyčia veikė kaip bažnyčia iki 1945 m., aptarnavo apylinkių gyventojus. Koplyčios rūsyje įrengtame mauzoliejuje palaidoti Slizienių šeimos atstovai, jų giminės. Tarp jų, manoma, ir pats skulptorius R. Slizienis kartu su žmona Kamile Tiškevičiūte.

Dvaro koplyčioje pamaldos vykdavo kiekvieną sekmadienį nuo 9–10 val. ryto. Kunigą Bytautą iš Nemenčinės bažnyčios automobiliu atveždavo Slizienio vairuotojas Aleksandras Černis. Į pamaldas susirinkdavo apie 50–60 žmonių. 1946 m., po Antrojo pasaulinio karo, koplyčioje buvusius šventųjų paveikslus, procesijų vėliavas ir kitas relikvijas dvaro miško darbininkas Stanislovas Meškovskis (1899–1952) pervežė į Nemenčinės bažnyčią.

Pasak Europos parko įkūrėjo Gintaro Karoso, koplyčia su už jos besislepiančia angelo skulptūra 1988 m. dar stovėjo. Jos atvaizdas išlikęs piešiniuose, tarp jų 1995 m. A. Paslaičio akvarelėje.
Yra vietinio gyventojo Edvardo Rinkevičiaus iš atminties nupiešta Liubavo dvaro koplyčia (2009 m.).

Keli porceliano indai, koplyčios žvakidės ir kt. daiktai kartu su kitais eksponuojami Liubavo muziejuje – Liubavo dvaro malūne.

## Šaltiniai

## Nuorodos
* Liubavo dvaro muziejaus svetainė
* Liubavo dvaro koplyčia (1940 m. nuotrauka)
Anžej Dežan

**Anžej Dežan** (g. 1987 m. birželio 17 d. Šentjure) – Slovėnijos dainininkas.

Muzikinę karjerą pradėjo 1997 metais, laimėjęs televizijos konkursą *Karaoke*. 2005 m. užėmė antrą vietą RTV Slovenija rengiamame talentų konkurse *Spet Doma*.

2006 m. išrinktas Slovenijos atstovu Eurovizijoje, su daina „Mr. Nobody“ pusfinalyje užėmęs 16-ą vietą.

## Nuorodos

* Daina „Mr. Nobody“

|-
Tūkstantmečio karta

**Tūkstantmečio karta** () – karta, gimusi 1981–1996 m.

## Lietuvoje

Lietuvoje iš dalies persidengianti su *nepriklausomybės karta*, tačiau dalis Lietuvos vyresnių tūkstantmečio kartos atstovų gimė Tarybų Sąjungoje. Tai nepriklausomos Lietuvos geopolitinių įvykių paveikta jaunuolių bei vaikų karta. Labiausiai juos paveikė Lietuvos įstojimas į Europos Sąjunga, NATO, taip pat emigracija, globalizacija.

Nors ir Lietuvoje esminiai geopolitiniai įvykiai nesutapo su anglosaksų šalių (JAV, JK) istorija, kuriose buvo išplėtota kartų teorija (X, Y, Z kartos), tačiau technologijų vystymosi atžvilgiu jaunuolių aplinka mažai skyrėsi. Nuo 2005 m. Lietuvoje didėjo interneto skvarba, pradėjo plėtotis socialinė žiniasklaida, o 2010 m. sekė išmaniųjų telefonų ir mobilaus interneto banga. Tai nulėmė šios kartos palankesnį požiūrį į elektroninę komerciją, dalijimosi ekonomiką, virtualų bendravimą socialiniuose tinkluose, internetinę informaciją (Vikipediją, vlogus, blogus, podkastus), įvairias skaitmenines pramogas (pvz., „Spotify“, „Netflix”).

## Išnašos
Romainių koplyčia

**Romainių koplyčia** – veikianti katalikų koplyčia Kaune, Romainių mikrorajone (Šilainių sen.), Medekšinės g. 17. Priklauso Raudondvario Šv. Kūdikėlio Jėzaus Teresės parapijai.

 

Koplyčia įsikūrusi socialinės įstaigos „Gerumo namai” teritorijoje. Vyksta sekmadieninės pamaldos, į kurias renkasi ne tik pensionato gyventojai, bet ir Romainių tikintieji. Koplyčioje šv. Mišias aukoja Raudondvario bažnyčios kunigas, mokslo metų eigoje vaikai ruošiami Pirmai Šv. Komunijai. 

## Istorija

Romainių koplyčia atidaryta ir parapijos klebono pašventinta 1995 m. lapkričio 29 d. Ji buvo įkurta Romainių katalikiškos bendruomenės iniciatyva kartu su Romainių tuberkuliozės ligoninės vadovybe buvusiose Kaulų tuberkuliozės sanatorijos klubo patalpose. Iškėlus ligoninę, koplyčioje kiekvieną sekmadienį buvo ir iki šios dienos sekmadieniais ir švenčių dienomis yra aukojamos Šv. Mišios.

## Šaltiniai
Sedju

**Sedju** () – miestas pietvakarių Senegale, Kazamanso krašte, Kasamanso upės pakrantėje, 342 km nuo Dakaro, pusiaukelėje tarp Ziginšoro ir Koldos. Regiono bei departamento centras. Dauguma gyventojų – mandinkai.

## Šaltiniai
Kafrinė

**Kafrinė** () – miestas vidurio Senegale, 50 km į rytus nuo Kaolako, prie Dakaro–Tambakundos plento bei Dakaro–Nigerio geležinkelio. Regiono bei departamento centras. Žemės ūkio krašto prekybinis taškas (žemės riešutai, soros, kukurūzai).

## Šaltiniai
Duensa

**Duensa** () – miestas vidurio Malyje, Mopčio regione, 145 km į šiaurės rytus nuo Mopčio. Pro miestą eina Mopčio–Gao plentas, yra oro uostas.

Dauguma gyventojų – fulbiai, bet yra tuaregų, bambarų.

## Istorija

Duensa istoriškai stovėjo ties fulbių ir tuaregų žemių riba. Miestas pateko į fulbių valstybę Masiną, o nuo XIX a. buvo valdomas prancūzų.

2012 m. Duensa pateko į pasiskelbusios Azavado valstybės aprėptį, bet netrukus buvo užimta džihadistų.

## Šaltiniai
Kutiala

**Kutiala** () – miestas pietų Malyje, Sikaso regione, 140 km į šiaurę nuo Sikaso. Svarbi kryžkelė – plentai į Segu, Bobo Diulasą, Sikasą, Saną. Kutiala yra svarbiausias Malyje medvilnės auginimo centras, taip pat auginamos soros, sorgai, kukurūzai. Medvilnės apdirbimo pramonė.

Kutiala įsikūrusi minjankų tautos žemėse.

## Šaltiniai
Kromeržyžo rajonas

**Kromeržyžo rajonas** () – vienas iš keturių Zlyno krašto rajonų. Administracinis centras – Kromeržyžas. 106 294 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bistršicė prie Hostyno
* Chropinė
* Holešovas
* Hulynas
* Koričanai
* Kromeržyžas
* Morkovicė Slyžanai
Ujas

**Ujas** (, ) – miestas pietryčių Nigerijoje, į rytus nuo Port Harkorto; Akva Ibomo valstijos sostinė. Plentai į Abą, Kalabarą, Oromą. Veikia universitetas. Yra katalikų katedra. Žemės ūkio srities prekybinis taškas (jamsai, manijokai, aliejinės palmės).

## Šaltiniai
Ondas (miestas)

**Ondas** (, ) – miestas pietvakarių Nigerijoje, Jorubalande, Ondo valstijoje, į šiaurės rytus nuo Lagoso. Praeina plentas Ogbomošas–Orė. Žemės ūkio srities prekybinis taškas (jamsai, manijokai, tabakas, medvilnė, kakava, javai). Medvilnės apdirbimo, kakavos pramonė. Veikia medicinos universitetas.

Seniau Ondas buvo vienu iš jorubų miestų–valstybių.

## Šaltiniai
Gusau

**Gusau** () – miestas šiaurės rytų Nigerijoje, į rytus nuo Kano; Zamfaros valstijos sostinė. Šalia miesto teka Sokoto upė, ant kurios įrengta Gusau užtvanka. Praeina plentas Zarija–Sokotas, geležinkelio stotis prie linijos į Nigerį.

Dauguma Gusau gyventojų – hausai. Taip pat yra fulbių, jorubų, igbų ir kt.

## Šaltiniai
Damaturu

**Damaturu** () – miestas šiaurės vakarų Nigerijoje, į rytus nuo Maidugurio; Jobės valstijos sostinė. Praeina Maidugurio–Kano plentas.

Dauguma gyventojų – kanuriai. Damaturu yra Damaturu emyrato sostinė. Nuo XXI a. pr. mieste ir apylinkėse veikia džihadistinė gauja „Boko Haram“.

## Šaltiniai
Sukuras (Nigerija)

**Sukuras** () – kaimas ir jo apylinkės šiaurės rytų Nigerijoje, Adamavos valstijos šiaurėje, Adamavos plokščiakalnyje (Mandaros kalnuose), Kamerūno pasienyje. Šiame krašte gyvena Čado grupės kalbomis kalbančios tautelės.

Sukuras garsėja savo tradiciniu geležies lydimo amatu – nuo XVII a. buvo kasama apylinkių geležies rūda ir lydoma tarp akmenų įrengtose krosnyse. 1912–1922 m. kraštą nusiaubė fulbių antpuoliai, o XX a. vid. geležį lydyti nustota. Nors 1927 m. Sukuras atiteko britų žinion, krašte tradicinė gyvensena nepakito.

Išlikę genties vado (*hidi*) granitinių akmenų rūmai, įrengti viršukalvėje. Aplink rūmus įrengtos pūnės gyvuliams, haremas, įėjimas į rūmus apsaugotas daugeliu sienų ir vartų. Apačioje yra kaimas su būdingomis plūkto molio trobomis, kurios dengtos apskritais šiaudiniais stogais. Apylinkėse yra akmenyne įrengtas kapinynas. Gyventojai verčiasi terasine žemdirbyste.

1999 m. Sukuro kultūrinis kraštovaizdis įtrauktas į UNESCO pasaulio paveldo sąrašą. Saugomi tradiciniai kraštovaizdžiai su terasomis, grįstais keliais, šventaisiais medžiais, šventyklėlėmis, tradicine architektūra.


Sukur Adamawa Nigeria.jpg|Buvusi geležies liejykla
Sukur5.jpg|Akmenimis grįstas takas
Sukur6.jpg|Sukuro gyventojai ir tradiciniai būgnai
Sukur2.jpg|Sukuro apylinkių kalnai
Pročkai

**Pročkai** – kaimas Jonavos rajono savivaldybėje, 2 km į rytus nuo Žeimių, prie kelio .

## Istorija

1979 m. Pročkai buvo prijungti prie Žvėryno kaimo, bet 2015 m. atkurti.

## Gyventojai

## Šaltiniai
MC Messiah

**MC Messiah** (dar žinomas kaip **Mesijus**, tikras vardas **Žygimantas Kudirka**, g. 1987 m. birželio 6 d.) – Lietuvos rap ir hip-hop kūrėjas, slemo poezijos autorius ir skaitytojas, dažniausiai kuriantis lietuvių kalba.

## Biografija
Vaikystėje penkerius metus dainavo chore „Ąžuoliukas“. Pirmą dainą parašė būdamas 15-16 m. amžiaus. Studijavo filologiją. Muzikinę karjerą pradėjo 2002 m., buvo subūręs grupę „MC Messiah goes MAD orchestra“.

## Diskografija
* Antimaterija (2006 m.)
* Paskutinis repo albumas (2013 m.)
* Piurė Futuré (kartu su Münpauzn, 2014 m.)
* #uzgrotu (kartu su Münpauzn, 2015 m.)

## Apdovanojimai
* Metų hip-hop atlikėjas (su Münpauzn) – Muzikos asociacijos metų apdovanojimai 2015
* Metų vaizdo klipas (už „Nelieskite mėlynojo gaublio“) – Muzikos asociacijos metų apdovanojimai 2013
* Metų hip-hop grupė/atlikėjas – A.LT apdovanojimai (2006 m.)

## Šaltiniai

## Nuorodos
* 
* Mesijus Soundcloud svetainėje
Džet Li

**Džet Li** (tikrasis vardas **Li Liandzjė** , g. 1963 m. balandžio 26 d. Pekine) – kovos menų žinovas (ušu čempionas), aktorius, režisierius, kaskadinininkas iš Kinijos.

Vaidino įvairiuose kinų bei Vakarų filmuose. Sukūrė išskirtinius vaidmenis filmuose „Šaolino šventykla“ (1982 m.), „Didvyris“ (2002 m.), „Kartą Kinijoje“ (serija, 1991–1997 m.), „Mirtinas ginklas 4“ (1998 m.), „Romeo turi mirti“ (2000 m.), „Uždraustoji karalystė“ (2008 m.) ir kt.

Ušu praktikas Džet Li aiškina esant ne tik savigynos priemone, bet ir būdu pasiekti vidinę darną.

Turi Singapūro pilietybę.

## Šaltiniai

## Nuorodos

* Oficiali svetainė 
*
Uherske Hradištės rajonas

**Uherske Hradištės rajonas** () – vienas iš keturių Zlyno krašto rajonų. Administracinis centras – Uherske Hradištė. 142 830 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Boikovicės
* Hlukas
* Kunovicė
* Stare Mestas
* Uhersky Brodas
* Uhersky Ostrohas
* Uherske Hradištė
Vsetyno rajonas

**Vsetyno rajonas** () – vienas iš keturių Zlyno krašto rajonų. Administracinis centras – Vsetynas. 143 722 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Karolinka
* Kelčas
* Rožnovas prie Radhošto
* Valašske Meziržyčiai
* Vsetynas
* Zubržys
Zlyno rajonas

**Zlyno rajonas** () – vienas iš keturių Zlyno krašto rajonų. Administracinis centras – Zlynas. 191 830 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Brumovas-Bilnicė
* Frištakas
* Luhačovicės
* Napajedla
* Otrokovicės
* Slavičynas
* Slušovicė
* Valašske Kloboukai
* Vizovicės
* Zlynas
Rėkyvos šv. Juozapo Darbininko bažnyčia

**Rėkyvos šv. Juozapo Darbininko bažnyčia** – katalikų bažnyčia Šiauliuose, Rėkyvos mikrorajone, rytinėje Rėkyvos ežero pakrantėje. Bažnyčia veikia buvusioje Rėkyvos dvaro sodybos koplyčioje. Statinys yra vietinės reikšmės architektūros paminklas (unik. kodas ).

## Istorija

Dvaras priklausė Karpių giminei. Dvaro laikotarpiu šis pastatas buvo kalvė. 1935 m. statinys rekonstruotas į koplyčią.

1991 m. atliktas pastato kompleksinis remontas. 2009 m. įkurta parapija.

## Architektūra

Bažnyčia uždengta dvišlaičiu stogu, dengtu skarda. Statinio tūris – kryžminis vienanavis, su trisiene apside ir bokštu virš šiaurinio fasado. Fasadų architektūra turi modernizmo stiliaus bruožų.

## Šaltiniai

## Nuorodos
* Vyskupijos informacija
Australijos Grand Prix

**Australijos Grand Prix** – automobilių lenktynės, kasmet nuo 1928 m. rengiamos Australijoje. Šiuo metu yra sudarytas kontraktas čia rengti „Formulės 1“ lenktynes iki 2023 m.

## Laimėtojai
### Daugkartiniai laimėtojai (lenktynininkai)
*Laimėjimai, kurie nėra „Formulės 1“ čempionato dalis, pažymėti rausvu fonu.*

### Daugkartiniai laimėtojai (konstruktoriai)
*Rausvas fonas žymi, kad renginys nebuvo „Formulės 1“ čempionato dalis.*

### Pagal metus

*Renginiai, kurie nebuvo „Formulės 1“ čempionato dalimi, pažymėti rausvu fonu.*

## Šaltiniai
Mesijas (reikšmės)

**Mesijas** gali reikšti:
* Mesijas – dievo pašventintas ir dievo misijai įgaliotas asmuo judaizme ir krikščionybėje;
* „Mesijas“ – Georgo Frydricho Hendelio oratorija;
* MC Messiah – lietuvių repo atlikėjas, dar žinomas kaip Mesijus.